钦定古今图书集成/明伦汇编/氏族典/第121卷 > 陈太素
## 钦定古今图书集成/明伦汇编/氏族典/第121卷 > 陈太素

按《宋史陈太素传》：“太素，字仲华，河南缑氏人。中进士
第，尝为大理评断官，入审刑，为详议官，权大理少卿，
又判大理。虽号明习法令，然所论建亦或有不中，每
临案牍，至忘寝食。历知江阴军、兖州、明州，有治迹，在
大理耳疾，数求罢。执政以为任职，弗许。累官至尚书
兵部郎中，卒。”